૧૮મી જૂનથી આરંભાયેલા આ અનોખા પ્રકલ્પમાં કચ્છ જિલ્લાના ભુજ અને આદિપુરમાંથી ૪૫૪ બાળકો અને ૩૮ જેટલા યુવાનો દેશ પ્રત્યે તેમના હ્રદયમાં રહેલા ભાવને પ્રગટ કરવા જોડાયા. પ્રથમ તબક્કામાં નિબંધ લેખન તેમજ બીજા તબક્કામાં વિવિધ વિષયો પર બાળકોએ જૂથ ચર્ચામાં સહભાગી બની પોતાના વિચારો રજૂ કર્યા હતા. બન્ને તબક્કાઓ પસાર કરીને કુલ્લ ૯૭ બાળકો અને ૧૧ યુવાનો ત્રીજા તબક્કા એટલે કે પ્રોજેક્ટ વર્કમાં સહભાગી થયા. પોતાના નિબંધના વિષયને કેન્દ્રમાં રાખીને સ્પર્ધકોએ ટીમવર્ક કરી પોતાના ગામડાં અને શહેરમાં ફિલ્ડવર્ક કરી, લોકોને મળી, વિષયની સમજ આપી અને તેમના મંતવ્યો, અભિપ્રાયો મેળવી ખૂબ જ મહેનત માંગી લેતા પ્રોજેક્ટ તૈયાર કર્યા.